|  |
| --- |
| FljótsdalshreppurEndurskoðunarskýrsla2009 |

**Efnisyfirlit**

[1. Endurskoðun á ársreikningi 0](#_Toc190922066)

[1.1 Ársreikningur 0](#_Toc190922067)

[1.2 Samstarf við stjórnendur og starfsmenn 0](#_Toc190922068)

[1.3 Umfang og framkvæmd endurskoðunar 0](#_Toc190922069)

[1.4 Áhættumat og endurskoðunaraðferð 0](#_Toc190922070)

[1.5 Innra eftirlit 0](#_Toc190922071)

[1.6 Sérstakar athugasemdir 0](#_Toc190922072)

[2. Skýringar og ábendingar 0](#_Toc190922073)

[2.1 Rekstrarreikningur 0](#_Toc190922074)

[2.2 Efnahagsreikningur 0](#_Toc190922075)

[2.3 Sjóðstreymi 0](#_Toc190922076)

[3. Fjárhagsleg þróun 0](#_Toc190922077)

[4. Skattamál 0](#_Toc190922078)

[5. Aðrar upplýsingar 0](#_Toc190922079)

[5.1 Staðfestingarbréf stjórnenda og óleiðréttar skekkjur í ársreikningi 0](#_Toc190922080)

[5.2 Bókhald og geymsla á bókhaldsgögnum 0](#_Toc190922081)

[5.3 Önnur verkefni 0](#_Toc190922082)

[5.4 Skyldur stjórnar 0](#_Toc190922083)

[6. Niðurstaða 0](#_Toc190922084)

# 1. Endurskoðun á ársreikningi

## 1.1 Ársreikningur

Við höfum lokið endurskoðun á ársreikningi Fljótsdalshreppi fyrir árið 2009 sem lagður er fram af stjórnendum sveitarfélagsins. Samkvæmt ársreikningi er afkoma, heildareignir og eigið fé eftirfarandi:

Afkoma ársins kr. 109.839.702

Heildareignir kr. 867.214.100

Eigið fé kr. 799.723.723

## 1.2 Samstarf við stjórnendur og starfsmenn

Við færum starfsmönnum sveitarfélagsins sem veitt hafa okkur aðstoð og upplýsingar, þakkir fyrir gott samstarf á árinu. Einnig þökkum stjórn sveitarfélagsins fyrir samstarfið á árinu.

Hafa ber í huga að starf okkar er þess eðlis að við horfum meira á þá þætti í rekstri sveitarfélagsins sem betur mættu fara en þá sem eru í ágætu horfi. Starfsfólk sveitarfélagsins veitti okkur alla þá aðstoð sem við óskuðum eftir og brást vel við ábendingum okkar og athugasemdum. Færum við því bestu þakkir fyrir gott samstarf.

## 1.3 Umfang og framkvæmd endurskoðunar

Tilgangur endurskoðunar er að sannreyna að reikningsskilin séu gerð í samræmi við ákvæði laga og reglna um reikningsskil sveitarfélaga.

Í samræmi við alþjóðlega endurskoðunarstaðla hefur höfuðáhersla verið lögð á að skoða þá reikningsliði og innri eftirlitsþætti þar sem hætta á verulegum villum er mest.

Við endurskoðun á ársreikningnum höfum við sannreynt að eignir séu fyrir hendi og í eigu félagsins og að þær séu metnar í samræmi við gildandi lög og settar reikningsskilareglur á Íslandi. Við höfum einnig sannreynt að skuldir og aðrar skuldbindingar, þ.m.t. trygginga- og ábyrgðarskuldbindingar, séu tilgreindar og metnar í efnahagsreikningi, eða utan efnahagsreiknings, í samræmi við lög, reglur og góða reikningsskilavenju. Einnig höfum við yfirfarið lotun reikningsliða og að framsetning þeirra í ársreikningnum sé réttmæt.

Við höfum yfirfarið ársreikninginn í heild, þ.m.t. hvort upplýsingar í skýrslu stjórnar og skýringum séu nægjanlegar og í samræmi við lög, reglur og góða reikningsskilavenju.

Stjórnendur hafa undirritað sérstakt staðfestingarbréf til að staðfesta ýmsar upplýsingar í tengslum við reikningsskilin sem erfitt er að staðfesta með öðrum hætti. Dæmi um slíkt eru ábyrgðarskuldbindingar, málaferli sem geta haft áhrif á reikningsskilin og reikningsliðir sem fylgir sérgreind áhætta varðandi mat og framsetningu.

## 1.4 Áhættumat og endurskoðunaraðferð

Endurskoðun okkar byggir á aðferðarfræði sem þróuð er af Deloitte og byggist á alþjóðlegum stöðlum um endurskoðun ISA. Endurskoðunaraðferðin á að tryggja að endurskoðunin beinist sérstaklega að mikilvægustu og áhættusömustu þáttum í rekstri og starfsemi félagsins sem áhrif hafa á ársreikning þess

## 1.5 Innra eftirlit

Stjórnendur sveitarfélags bera ábyrgð á að eftirlit með starfsemi, bókhaldi og fjármunum sveitarfélagsins sé nægilegt og viðeigandi í samræmi við stærð og starfsemi þess. Þetta eftirlit er hluti af því sem gjarnan er nefnt innra eftirlit. Í innra eftirliti felast allar þær aðgerðir, sem stjórnendur viðhafa til stjórnar fyrirtækinu og miða að því að sett markmið stjórnenda í rekstri náist. Mikilvægur þáttur innra eftirlits er að skipulag og starfsreglur tryggi örugga og markvissa bókhaldsskráningu, varðveislu eigna félagsins og komi í veg fyrir tjón vegna mistaka eða misferlis. Viðeigandi innra eftirlit hvers félags ræðst af uppbyggingu og umfangi rekstrar þess. Við viljum vekja athygli á tveimur mikilvægum eftirlitsþáttum, sem almennt eiga við um flest félög. Annarsvegar er það aðskilnaður bókhalds og fjárreiðustarfa, og hinsvegar kostnaðareftirlit sem felur í sér að engin útgjöld megi greiða nema fyrir liggi áritað samþykki viðeigandi ábyrgðaraðila. Þessar eftirlitsaðgerðir geta, séu þær virkar, dregið verulega úr möguleikum óheiðarlegra starfsmanna til fjárdráttar, svika eða annarra ólögmætra athæfa.

Við endurskoðun á ársreikningnum höfum við sannreynt að eignir séu fyrir hendi og í eigu félagsins og að þær séu metnar í samræmi við gildandi lög. Við höfum einnig sannreynt að skuldir og aðrar skuldbindingar, þ.m.t. trygginga- og ábyrgðarskuldbindingar, séu tilgreindar og metnar í efnahagsreikningi, eða utan efnahagsreiknings, í samræmi við lög, reglur og góða reikningsskilavenju. Einnig höfum við yfirfarið lotun reikningsliða og að framsetning þeirra í ársreikningnum sé réttmæt.

Við höfum yfirfarið ársreikninginn í heild, þ.m.t. hvort upplýsingar í skýrslu stjórnar og skýringum séu nægjanlegar og í samræmi við lög og reglur.

Stjórnendur sveitarfélags bera ábyrgð á að eftirlit með starfsemi, bókhaldi og fjármunum sveitarfélagsins sé nægilegt og viðeigandi í samræmi við stærð og starfsemi þess. Þetta eftirlit er hluti af því sem gjarnan er nefnt innra eftirlit. Í innra eftirliti felast allar þær aðgerðir, sem stjórnendur viðhafa til stjórnar fyrirtækinu og miða að því að sett markmið stjórnenda í rekstri náist, skilvirkni í starfseminni, áreiðanleiki upplýsinga og samkvæmni við lög og reglur. Mikilvægur þáttur innra eftirlits er að skipulag og starfsreglur tryggi örugga og markvissa bókhaldsskráningu, varðveislu eigna sveitarfélagsins og komi í veg fyrir tjón vegna mistaka eða misferlis. Innra eftirlit getur stuðlað að því að fyrirtæki nái markmiðum sínum og komi í veg fyrir að verðmæti spillist eða fari forgörðum.

Innra eftirlit er mótað af fólki og birtist meðal annars í verklagsreglum fyrirtækisins, siðareglum og starfsmannastefnu. Það hvílir öðru fremur hjá starfsmönnum þó endanleg ábyrgð sé hjá stjórnendum og er mótað af því umhverfi sem endurspeglast í stjórnskipulagi og stjórnunarháttum fyrirtækisins.

Innra eftirliti er hægt að greina í fimm meginþætti sem eru innbyrðis tengdir og endurspegla stjórnun fyrirtækisins, eftirlitsumhverfi, áhættumat, eftirlitsaðgerðir, upplýsingar og samskipti og stjórnendaeftirlit.

Við bendum á að það er hlutverk stjórnenda sveitarfélagsins að sjá um skráningu verkferla og um leið að hafa umsjón með hönnun og innleiðingu á innra eftirliti með hverjum þeirra. Við leggjum áherslu á að innra eftirlit á að vera samtvinnað eðlilegri starfsemi fyrirtækisins og hluti af starfsháttum þess en ekki byrði á annars eðlilegum umsvifum.

Áhættumat er einn þáttur innra eftirlits og um leið grundvöllur að hönnun þess. Áhættumatið þarf hvort tveggja að beinast að öryggi fjárhagsupplýsinga og svo þeirri áhættu innan fyrirtækisins sem utan sem gæti tafið eða hindrað það í að ná markmiðum sínum. Skilgreining markmiðanna er forsenda þess að hægt sé að meta áhættuna.

Áhættugreining á ekki að vera reglubundin aðgerð heldur hluti af stöðugu eftirliti stjórnenda og starfsmanna.

Kostnaðareftirlit sem felur í sér að engin útgjöld megi greiða nema fyrir liggi áritað samþykki viðeigandi ábyrgðaraðila er mikilvægur þáttur innra eftirlits. Þessar eftirlitsaðgerðir geta, séu þær virkar, dregið verulega úr möguleikum óheiðarlegra starfsmanna til fjárdráttar, svika eða annarra ólögmætra athæfa. Deloitte kannaði sérstaklega þennan þátt eftirlits eins og á fyrra ári.

Við vekjum athygli á að innra eftirlit sveitarfélagsins hvað varðar aðgreiningu starfa við bókhald og fjárreiður annars vegar og samþykki útgjalda hins vegar er að okkar mati ekki nægilega skilvirkt, en gerum okkur grein fyrir að erfitt er að koma breytingum við vegna þess hve starfsmenn eru fáir.

## 1.6 Sérstakar athugasemdir

Engin sérstök atvik hafa komið fram við endurskoðunina sem kalla á athugasemdir.

# 2. Skýringar og ábendingar

## 2.1 Rekstrarreikningur

Við höfum meðal annars framkvæmt greiningu á liðum rekstrarreiknings og borið saman við fyrri ár og áætlun vegna ársins.

Augljóslega er mikill munur á einstökum rekstrarliðum milli ára, og einnig frá fjárhagsáætlun, en eðlilegar skýringar eru á þeim mismunum.

Við bendum sérstaklega á að annar rekstrarkostnaður í samþykktri fjárhagsáætlun er um 187 millj. kr., og í engu samræmi við raunverulegan rekstrarkostnað, hvorki á árinu 2009 né 2008. Ástæðan mun vera sú, að áformaðar fjárfestingar voru í áætluninni sett inn sem rekstrargjöld, en þannig á ekki að standa að áætlanagerð.

Við getum heldur ekki látið hjá líða að hvetja forráðamenn Fljótsdalshrepps til að sýna varkárni og aðgæslu í sambandi við vörslu fjármuna sveitarfélagsins, einkum peningalegra eigna, hér eftir sem hingað til.

## 2.2 Efnahagsreikningur

Vakin er athygli á niðurfærslu útistandandi eftiráálagningar útsvars, en eftirstöðvarnar eru færðar niður um 75%. Enn er stór hluti þessara eftirstöðva áætluð álagning á ýmsa fyrrverandi manna, sem lögheimili áttu innan marka sveitarfélagsins, en eru nú fluttir burt.

Þá er og vakin athygli á eignfærslu ýmissa stofnframlaga, samtals að fjárhæð 3,8 millj. kr. Þessir liðir voru eignfærðir löngu fyrir rekstrarárið 2008, og hefur ekki verið við þeim hróflað. Framlög sem þessi á hins vegar að gjaldfæra samkvæmt reglum um reikningsskil sveitarfélaga, enda mynda þau ekki sjálfstæða eign.

## 2.3 Sjóðstreymi

Engar sérstakar ábendingar eru um yfirlit um sjóðstreymi.

# 3. Fjárhagsleg þróun

Við vísum til lykiltalna sem er að finna í skýringu 11 með ársreikningnum.

# 4. Skattamál

Sveitarfélagið er undanþegið tekjuskatti eins og önnur slík.

#

# 5. Aðrar upplýsingar

## 5.1 Staðfestingarbréf stjórnenda og óleiðréttar skekkjur í ársreikningi

Í tengslum við ársreikning fyrir árið 2009 hafa stjórnendur sveitarfélagsins staðfest í sérstöku staðfestingarbréfi að eftirfarandi fullyrðingar eru samkvæmt þeirra bestu vitund og þekkingu:

1. Það er ábyrgð okkar að innra eftirlit hafi verið hannað, innleitt og framfylgt í þeim tilgangi að koma í veg fyrir svik og skekkjur, en erfitt er að koma slíku við vegna mannfæðar.
2. Við höfum ekki orðið vör við nein mikilvæg atriði eða ásakanir um atriði sem bent gætu til svika eða vakið grunsemdir um sviksemi, sem gæti tengst stjórnendum, starfs­mönnum eða öðrum aðilum, og haft gæti veruleg áhrif á ársreikninginn. Við höfum ekki orðið vör við nein lögbrot starfsmanna eða annarra, sem gegna mikilvægu hlutverki í innra eftirliti eða gætu haft veruleg áhrif á reikningsskilin.
3. Eftir því sem þið hafið óskað höfum veitt ykkur aðgang að öllu bókhaldi sveitarfélagsins og öðrum fylgigögnum auk allra fundargerða bæjarráðs- og bæjarstjórnarfunda frá 1. janúar 2009 til 19. maí 2010.
4. Ársreikningurinn er án verulegra skekkja og ekki vantar í hann mikilvægar upplýsingar.
5. Sveitarfélagið hefur framfylgt öllum mikilvægum samningsatriðum, sem haft gætu veruleg áhrif á ársreikninginn ef um samningsbrot væri að ræða.
6. Sveitarfélagið hefur engar áætlanir uppi sem geta haft veruleg áhrif á mat eða flokkun eigna og skulda þess í ársreikningnum.
7. Allar eignir sveitarfélagsins koma fram í efnahagsreikningi þess. Tilgreindar eignir eru allar til staðar og tilheyra sveitarfélaginu. Engar kvaðir hvíla á eignum aðrar en þær sem skýrt er frá í ársreikningnum.
8. Við höfum skráð eða skýrt frá öllum skuldum sveitar­félagsins, bæði áföllnum og skilyrtum. Engar ábyrgðir hafa verið gefnar út fyrir þriðja aðila.
9. Eftir viðmiðunardag reikningsskilanna hafa engar upplýsingar komið fram eða atburðir orðið, sem breytt gætu verulega þeim niðurstöðum eða mati sem fram kemur í áritun bæjarstjórnar eða ársreikningi.
10. Engar skaðabótakröfur, málaferli eða aðrar kröfur aðrar en þær sem um er getið í ársreikningnum og haft gætu veruleg áhrif á mat á fjárhagsstöðu sveitarfélagsins eru fyrir hendi.
11. Sveitarfélagið er ekki skuldbundið af öðrum greiðslu­samningum en þeim sem getið er um í skýringum með ársreikningnum.
12. Þær mikilvægu forsendur sem beitt var við gerð ársreikningsins endurspegla ásetning okkar og hæfni til þess að inna af hendi viðeigandi aðgerðir fyrir hönd sveitarfélagsins.

Engar óleiðréttar skekkjur hafa fundist við endurskoðun ársreikningsins.

##

## 5.2 Bókhald og geymsla á bókhaldsgögnum

Athuganir okkar hafa ekki leitt annað í ljós en að sveitarfélagið uppfylli ákvæði laga nr. 145/1994 um bókhald.

##

## 5.3 Önnur verkefni

Á liðnu reikningsári höfum veitt lítils háttar aðra aðstoð, einkum með staðfestingu á gögnum til ráðuneytis og jöfnunarsjóðs.

## 5.4 Skyldur stjórnar

Við höfum kannað að stjórn sveitarfélagsins uppfylli skyldur sínar í samræmi við sveitarstjórnarlög, þ.m.t. að hún setji sér starfsreglur og færi fundargerðarbók.

# 6. Niðurstaða

Eins og fram kemur í áritun okkar á ársreikning Fljótsdalshrepps er það álit okkar að ársreikningurinn gefi glögga mynd af afkomu sveitarfélagsins á árinu 2009, þeirri breytingu sem varð á handbæru fé á árinu og af efnahag þess þann 31. desember 2009, í samræmi við lög og reikningsskilareglur sveitarfélaga.

Egilsstöðum, 21. maí 2010

**Deloitte hf.**

Sigurður H. Pálsson

endurskoðandi

Sigurður Álfgeir Sigurðarson

endurskoðandi